નચ બલીયે-3ની વિજેતા અને ટીવી અભિનેત્રી સંજીદા મલેક અને તેના પરિવાર સામે ઘરેલું હિંસાનો કેસ ભાભીએ કર્યો હતો. આ ઉપરાંત ભરણ પોષણ મેળવવા પણ અરજી કરી હતી. જેમાં ગ્રામ્ય કોર્ટે સંજીદાના ભાઇને દર મહિને પત્નીને 10 હજાર ભરણ પોષણ પેટે ચુકવવા આદેશ કર્યો છે. ઉલ્લેખનીય છે કે, ફરિયાદીએ દર મહિને ભરણ પોષણ માટે 50 હજાર રૂપિયાની માંગણી કરી હતી. જો કે, કોર્ટે વચગાળાના ભરણ પોષણ પેટે 10 હજાર આપવાનો આદેશ કર્યો છે.